
Z A P I S N I K
22. sjednice Vijeća Mjesnog odbora Gupčeva zvijezda,

održane, 14. ožujka 2023.

u prostorijama Mjesnog odbora, Ksaver 203
s početkom u 17,00 sat
NAZOČNI ČLANOVI VIJEĆA: Luka Šimurina, Martina Klarin, Nevenka Jovešić, Luka Pajurin i Andreja Majhen.
OSTALI NAZOČNI: Nufik Hasanović, viši stručni suradnik
Predsjedava Luka Šimurina, predsjednik Vijeća.

Zapisnik vodi: Nufik Hasanović, viši stručni suradnik.


Predsjednik konstatira da je nazočno svih pet članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 20. sjednice Vijeća, održane 14. veljače 2023., bez izmjene:

Na prijedlog predsjednika Vijeće jednoglasno utvrđuje

D N E V N I   R E D

1. Rasprava o prijedlogu za uspostavu usporivača brzine u ulici Matije Jandrića

-predlagatelj Luka Pajurin.

2. Prijedlog akcije za asfalterski program u 2023

-predlagatelj Luka Šimurina.

3. Stepenice Vilima Svečnjaka prijedlog za redovno godišnje održavanje.

-predlagatelj Luka Šimurina.

4. Popis deficitarnih zanimanja, iskazivanje potreba građana ( anketa ).

-predlagatelj Luka Šimurina.

      5.  Prijedlog inicijative za okrupnjavanje mjesnih odbora u Gradu Zagrebu.

6. Pitanja, prijedlozi i obavijesti.

Ad 1. Rasprava o prijedlogu za uspostavu usporivača brzine u ulici Matije Jandrića 
        -  predlagatelj Luka Pajurin.
Članovi Vijeća Mjesnog odbora Gupčeva zvijezda su uz poziv za sjednicu primili pisani prijedlog za uspostavu usporivača brzine u ulici Matije Jandrića, koji je dostavio  član Vijeća gospodin Luka Pajurin.
Predsjednik i usmeno informira nazočne o predmetu rasprave i odlučivanja, te poziva člana Vijeća gospodina Luku Pajurina da obrazloži prijedlog. Nakon što je gospodin Luka Pajurin obrazložio prijedlog, predsjednik zahvaljuje i otvara raspravu. U raspravi sudjeluju Martina Klarin, Nevenka Jovešić i Andreja Majhen. Nakon rasprave Vijeće Mjesnog odbora Gupčeva zvijezda jednoglasno donosi:
ZAKLJUČAK

o Prijedlogu za postavu usporivača brzine u ulici Matije Jandrića

1. Članovi Vijeća Mjesnog odbora Gupčeva zvijezda su na 21. sjednici, 14 ožujka 2023., raspravili prijedlog za uspostavu usporivača brzine u ulici Matije Jandrića.
2. Vijeće Mjesnog odbora Gupčeva zvijezda podržava prijedlog za uspostavu usporivača brzine u ulici Matije Jandrića i traži od Vijeća gradske četvrti gornji grad Medveščak da sukladno priloženoj situaciji na skici zatraži od Gradskog ureda za promet uspostavu istog.

3. Ovaj Zaključak dostavit će se Vijeću gradske četvrti na daljnje postupanje.


(Tekst zaključka prilaže se ovom zapisniku i njegov je sastavni dio.)

Ad 2. Prijedlog akcije za asfalterski program u 2023

-predlagatelj Luka Šimurina
Članovi Vijeća Mjesnog odbora Gupčeva zvijezda su na  sjednici upoznati o potrebi 

određivanjem akcije za asfalterski program Vijeća u 2023. Predsjednik usmeno obrazlaže predmetnu stvar i otvara raspravu. U raspravi sudjeluju Martina Klarin, Nevenka Jovešić  Luka Pajurin i Andreja Majhen. Nakon rasprave Vijeće Mjesnog odbora Gupčeva Zvijezda jednoglasno donosi:

ZAKLJUČAK

o Prijedlogu akcije za asfalterski program Vijeća u 2023.

1. Članovi Vijeća Mjesnog odbora Gupčeva zvijezda su na 21. sjednici 14. ožujka 2023. raspravili prijedlog akcije za asfalterski program Vijeća u 2023.

2. Vijeće Mjesnog odbora Gupčeva zvijezda za asfalterski program u 2023. predlaže uređenje nogostupa u Ksaverskoj ulici.

3. Ovaj Zaključak dostavit će se Vijeću gradske četvrti na daljnje postupanje.


(Tekst zaključka prilaže se ovom zapisniku i njegov je sastavni dio.)

Ad 3. Stepenice Vilima Svečnjaka prijedlog za redovno godišnje održavanje.

-predlagatelj Luka Šimurina.

Članovi Vijeća Mjesnog odbora Gupčeva zvijezda su uz poziv za sjednicu primili  prijedlog građana za uređenje stuba Vilima Svečnjaka i njihovo uvrštavanje u program godišnjeg održavanja.

Predsjednik i usmeno informira nazočne o predmetu rasprave i odlučivanja, te napominje da su predmetne stube na 2. sjednici 6. srpnja 2021. predložene za  redovito održavanje i da se već nalaze u Planu MKA VGČ za obnovu, te vijeće prima na znanje zahtjev.
Ad 4. Popis deficitarnih zanimanja, iskazivanje potreba građana ( anketa ).

-predlagatelj Luka Šimurina.
Članovi Vijeća Mjesnog odbora Gupčeva zvijezda su uz poziv za sjednicu primili dopis Gradskog ureda za mjesnu samoupravu, civilnu zaštitu i sigurnost, kojim se traži iskazivanje nedostajućih deficitarnih usluga i obrtničkih zanimanja na području Mjesnog odbora.

Predsjednik i usmeno informira nazočne o predmetu rasprave i odlučivanja, te otvara raspravu.

U raspravi sudjeluju Martina Klarin, Nevenka Jovešić  Luka Pajurin i Andreja Majhen. Nakon rasprave Vijeće Mjesnog odbora Gupčeva Zvijezda jednoglasno  utvrđuje da na prostoru Mjesnog  odbora Gupčeva zvijezda ne nedostaje deficitarnih usluga i obrtničkih djelatnosti.

Ad. 5 Prijedlog inicijative za okrupnjavanje mjesnih odbora u Gradu Zagrebu.

Članovi Vijeća Mjesnog odbora Gupčeva zvijezda su uz poziv za sjednicu primili i dopis Gradskog ureda za mjesnu samoupravu, civilnu zaštitu i sigurnost, kojim se traži izjašnjavanje o Inicijativi za spajanje pojedinih mjesnih odbora u Gradu Zagrebu. Predsjednik i usmeno informira nazočne o predmetu rasprave i odlučivanja, te otvara raspravu.

U raspravi sudjeluju Martina Klarin, Nevenka Jovešić  Luka Pajurin i Andreja Majhen. Nakon rasprave Vijeće Mjesnog odbora Gupčeva Zvijezda jednoglasno  donosi

ZAKLJUČAK

o Inicijativi za spajanjem pojedinih mjesnih odbora u Gradu Zagrebu
1. Članovi Vijeća Mjesnog odbora Gupčeva zvijezda su na 22. sjednici 14. ožujka 2023., raspravili Inicijativu o spajanju pojedinih mjesnih odbora u Gradu Zagrebu.
2. Vijeće mjesnog odbora Gupčeva zvijezda, podržava ideju spajanja pojedinih mjesnih odbora uz prethodnu studijsku analizu, i protivi se teritorijalnom cijepanju istih.
3. Ovaj zaključak dostavit će se Vijeću gradske četvrti na daljnje postupanje.
Ad. 6. Pitanja, prijedloga i obavijesti nije bilo

Završeno 18,10 sati.
KLASA: 024-08/22-003/28
URBROJ: 251-13-11-7-002- 23-120
Zagrebu, 14. ožujak 2023.

Zapisnik sastavio: 





            Predsjednik
Nufik Hasanović

